اوباما: د ایران وضعې خواشینی کړی یم
د امریکا جمهور رئیس براک اوباما ویلي دي چې د ایران روانې وضعې خواشینی کړی دی، په خاص ډول له دې امله زیات خفه شوی چې وسله واله په تهران
ښاغلي اوباما پرون ناوخته په سپینې ماڼۍ کې خبرې کولې. هغه وویل، د انتخاباتو وروسته په دغه ډوله تشدد او په انتخاباتو کې د بې نظمیو د موجودیت د تورونو په اړه چوپه خوله پاتې کیدل غلط کار دی. هغه همدارنگه وویل، د ایران خلک خپل مشران په خپله ټاکي خو د انتخاباتو د نتایجو په اړه په تحقیقاتو کې باید خلک و نه ژول شي. ښاغلي بان پرون په نیویارک کې د ملگرو ملتونو په مرکز کې خبرې کولې. دا د ایران د انتخاباتو په اړه د هغه لومړنۍ څرگندونې دي. د اروپايي اتحاد د غړو ملکونو خارجه وزیرانو هم د یوې اعلامیې په ترڅ کې پر ایران غږ کړی چې د احمدي نژاد د سیالانو په شکایتونو غور وکړي. دوی د احمدي نژاد د بري په خلاف د مظاهره کوونکو اصلاح غوښتونکو په خلاف د قوې استعمال غندلی او ویلي یې دي چې باید د بیان د آزادئ احترام وشي. پرون په کوالالمپور، دوبۍ او لندن کې هم ډیرو ایرانیانو مظاهرې کړي او د انتخاباتو نتایج یې غندلي دي. شمالي کوریا پرون احمدي نژاد ته د بري مبارکی وویله او هیله یې وښوده چې ایران د دوی په خبره پر خارجي مداخلې بری ومومي. ایران او شمالي کوریا دواړه د خپلو اتومي پروگرامونو له امله له نړیوالې ټولنې سره جنجال لري.